(Dagbladet): Politiet i Rogaland kaller inn til pressekonferanse i forbindelse med forsvinningen og drapet på Agnes Elisabeth Müller.
Ifølge Stavanger Aftenblad har politiet sperret av et område i Dørvika i Lysefjorden på Forsand-siden. Politiet ønsker ikke å kommentere om det er gjort funn, men bekrefter overfor avisa at det ble gjort søk i det området i går.
- Vi vil ikke bekrefte eller avkrefte noe før pressekonferansen klokka 14.00, sier Thea Cecilie Engelsen, politiets informasjonskoordinator i Agnes-saken, til Dagbladet.